CELEX: 32011R0763
Language: hu
Date: 2011-07-29 00:00:00
Title: A Bizottság 763/2011/EU végrehajtási rendelete ( 2011. július 29. ) egyes áruk Kombinált Nómenklatúra szerinti besorolásáról

3.8.2011   
            
            
               HU
            
            
               Az Európai Unió Hivatalos Lapja
            
            
               L 200/6
            
         A BIZOTTSÁG 763/2011/EU VÉGREHAJTÁSI RENDELETE
   (2011. július 29.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. július 29-én.
      
         
            a Bizottság részéről, az elnök nevében,
         
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Különböző típusú szövegfájlok (például PDF, WOL és HTML), képfájlok (például JPEG) és hangfájlok (például MP3) rögzítésére és megjelenítésére/lejátszására alkalmas, hordozható, akkumulátorról működő, megközelítőleg 18 cm x 12 cm x 1 cm méretű, és megközelítőleg 220 g tömegű készülék (úgynevezett „e-könyv”).
                  A készülék fel van szerelve az alábbiakkal:
                  
                              —
                           
                           
                              egy megközelítőleg 12 cm x 9 cm méretű és megközelítőleg 15 cm (6 hüvelyk) képátlójú, 600 x 800 pixel felbontású, 4-szintű szürkeskálás elektronikustinta-technológia alapú monokróm kijelzővel
                           
                        
                              —
                           
                           
                              egy USB-interfésszel,
                           
                        
                              —
                           
                           
                              egy fülhallgató-csatlakozóval,
                           
                        
                              —
                           
                           
                              egy memóriakártya-nyílással,
                           
                        
                              —
                           
                           
                              vezérlő/szabályozó gombokkal,
                           
                        
                              —
                           
                           
                              egy 200 MHz-es processzorral, és
                           
                        
                              —
                           
                           
                              egy 512 MB kapacitású belső memóriával.
                           
                        A készülék fájlátvitel céljából automatikus adatfeldolgozó géphez csatlakoztatható.
                  A készülék a belső memóriában vagy a memóriakártyán tárolt adatok feldolgozásával képes megjeleníteni/lejátszani a szöveg-, az állókép- és a hangfájlokat.
                  A készülék nem rendelkezik fordító, illetve szótárfunkcióval.
               
               
                  8543 70 90
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, valamint a 8543, a 8543 70 és a 8543 70 90 KN-kód szövegezése határozza meg.
                  A készülék automatikus adatfeldolgozó gépként való besorolása a 8471 vtsz. alá kizárt, mivel nem felel meg a 84. árucsoporthoz tartozó megjegyzések 5. A) pontjában foglalt feltételeknek.
                  Továbbá, mivel a készülék jellegénél fogva nem kizárólag vagy elsősorban automatikus adatfeldolgozó rendszerben használatos, ilyen rendszerek elemeként a 8471 vtsz. alá történő besorolása szintén kizárt.
                  Monitorként a 8528 vtsz. alá való besorolása szintén kizárt, mivel a termék a kijelzője esetében alkalmazott speciális technológia és az ebből következő képminőségromlás miatt képtelen mozgóképek megjelenítésére, és csak dokumentumformátumok és állóképek megjelenítését teszi lehetővé.
                  A készüléket a 85. árucsoportban máshol nem meghatározott vagy abban nem szereplő, egyedi funkciójú elektromos készüléknek kell tekinteni.
                  Az árucikket következésképpen a 8543 70 90 KN-kód alá kell besorolni.